section_heading: Prvi svjetski rat
paragraph_text: Kratko nakon početka Prvog svjetskog rata točnije krajem kolovoza 1914. Ilse napušta mjesto zapovjednika 5. topničke brigade, te postaje glavnim topničkim časnikom u stožeru 2. armije kojom je zapovijedao Karl von Bülow. Navedenu dužnost Ilse nije dugo obavljao jer krajem rujna postaje načelnikom stožera 4. armije kojom je zapovijedao vojvoda Albrecht. Kao načelnik stožera 4. armije sudjeluje u Prvoj i Drugoj bitci kod Ypresa, nakon kojih je u kolovozu 1915. unaprijeđen u general poručnika. U svibnju 1917. postaje zapovjednikom XV. korpusa koji je držao položaje u Loreni. Navedenim korpusom zapovijedao je do kraja rata.